Polisie op die spoor van man wat op motorfiets met kleuter jaagFoto: YouTube Die Ekurhuleni-metropolisie het Donderdag bevestig ‘n man wat afgeneem is terwyl hy deur Johannesburg se strate jaag, se registrasienommer is opgespoor. Hoofsupt. Wilfred Kgasago het gesê weens die ondersoek wat in ŉ sensitiewe stadium is, kan hulle tans nie meer inligting bekend maak nie, buiten die feit dat hulle met die eienaar van die motorfiets in verbinding getree het. Maroela Media het Dinsdag berig dat Johannesburgse inwoners geskok was om te sien hoe ŉ kleuter Sondag aan ŉ motorfietsryer vasklou vir haar lewe met slegs ŉ blou fietsvalhelm op, terwyl die motorfietsryer deur die stad se strate jaag. Die gebruiker Rad Bonos het Maandag ŉ video van die voorval op YouTube gelaai en dit het vinnig skokgolwe op sosiale netwerke veroorsaak. Die video was Donderdag reeds 97 000 keer gekyk. Klik hier om die video te sien.